b"\n_START_ARTICLE_\nM\xc3\xa5netalen\n_START_PARAGRAPH_\nM\xc3\xa5netalen er en betegnelse for en tale til nationen 25. maj 1961 hvor den amerikanske pr\xc3\xa6sident John F. Kennedy f\xc3\xb8rste gang annoncerede m\xc3\xa5let om at lands\xc3\xa6tte et menneske p\xc3\xa5 m\xc3\xa5nen inden udgangen af 1960'erne. Talen fandt sted under rumkapl\xc3\xb8bet mellem Sovjetunionen og USA. I talen understreger JFK at det er altafg\xc3\xb8rende for USA at afs\xc3\xa6tte alle deres ressourcer til m\xc3\xa5neplanen og dermed overhale Sovjetunionen i at komme f\xc3\xb8rst til m\xc3\xa5nen. M\xc3\xa5let om at v\xc3\xa6re den f\xc3\xb8rste p\xc3\xa5 m\xc3\xa5nen spillede en alt afg\xc3\xb8rende rolle for at vinde rumkapl\xc3\xb8bet og dermed blive den f\xc3\xb8rende stormagt inden for teknologisk udvikling."